**Megbízási szerződés**

**Iskola-egészségügyi ellátás védőnői feladatra**

Mely létrejött egyrészről a

**Pápai Szakképzési Centrum**

székhely: 8500 Pápa, Erkel Ferenc u. 39.

adószám: 15832094-2-19

képviseli: Sági István Csaba főigazgató

mint megbízó(a továbbiakban: **Megbízó**)

másrészről, a

**Köveskál** Község Önkormányzata 8274 Köveskál, Fő u. 10. képviseli: Dr. Varró Gábor polgármester,

**Balatonhenye** Község Önkormányzata 8275 Balatonhenye, Kossuth u. 54. képviseli: Kovács Csaba Károly polgármester,

**Kékkút** Község Önkormányzata 8254 Kékkút, Fő u. 5. képviseli: Kardosné Csaba Gyöngyi polgármester,

**Kővágóörs** Község Önkormányzata 8254 Kővágóörs, Kossuth u. 1. képviseli: Horváth Dezső polgármester,

**Mindszentkálla** Község Önkormányzata 8282 Mindszentkálla, Petőfi u. 13. képviseli: Németh László István polgármester,

**Monoszló** Község Önkormányzata 8273 Monoszló, Fő u. 40. képviseli: Simon György polgármester,

**Szentbékkálla** Község Önkormányzata 8281 Szentbékkálla, Kossuth u. 11. képviseli: Molnár Endre polgármester,

mint a Köveskáli Védőnői Szolgálat fenntartó önkormányzatai ( továbbiakban: **Megbízott**) között az alábbi napon az alábbi feltételekkel:

**Előzmény:** Felek elismerik, hogy az iskola-egészségügyi ellátás védőnői feladatait a Megbízott, jelen szerződés hatályba lépése előtt is a jelen szerződésben foglaltak szerint ellátta.

1. **Pápai Szakképzési Centrum** székhely: 8500 Pápa, Erkel Ferenc u. 39. Megbízó a Pápai Szakképzési Centrum Egry József Szakgimnáziuma, Szakközépiskolája és Kollégiuma 8250 Zánka, Hrsz 030/15 iskola-egészségügyi ellátás védőnői feladata vonatkozásában a 26/1997. (IX.3.) NM rendelet 1. § (2) bekezdésében foglalt feladatainak feladatátvállalásával **megbízza** **a Köveskáli Védőnői Szolgálatot: Köveskál, Balatonhenye, Kékkút, Kővágóörs, Mindszentkálla, Monoszló, Szentbékkálla községek Önkormányzatait Megbízottat**, akik a megbízást elfogadják.
2. Megbízó megbízza a Megbízottat azzal, hogy a vonatkozó jogszabályi, szakmai, etikai előírásoknak megfelelően részére védőnői ellátást biztosítson a Megbízó feladat ellátási helyén, Pápai Szakképzési Centrum Egry József Szakgimnáziuma, Szakközépiskolája és Kollégiuma középfokú közoktatási intézmény területén, az intézmény tanulói részére.

Ellátandó feladatok köre: az iskola-egészségügyi ellátásról szóló 26/1997. (IX.3.) NM rendelet 3. számú mellékletében felsoroltak.

1. Megbízott vállalja, hogy a fenntartásában területi ellátási kötelezettséggel működő Védőnői Szolgálat keretében a feladatot ellátja, a közoktatási intézményben védőnői ellátás személyi feltételeit biztosítja. A megbízott működési engedéllyel rendelkezik a védőnői feladatok ellátására.
2. Felek tudomásul veszik, hogy az iskola-egészségügyi ellátás iskolaorvos és védőnő együttes szolgáltatásából áll.
3. Megbízó vállalja, hogy a 26/1997. (IX.3.) NM rendelet 2. § (7) bekezdésében és 1. mellékletében foglaltak alapján iskola-egészségügyi feladatok ellátására iskolaorvosi rendelőt hoz létre, tart fenn és működtet, gondoskodik a minimális alapfelszereléséről, mind az iskolaorvosi feladatokra, mind a védőnői feladatokra. Az iskolaorvosi működési engedély beszerzése Megbízó kötelezettsége.
4. Megbízó az iskolaorvosi rendelő használatát védőnő részére feladatai ellátása céljából térítésmentesen biztosítja. Védőnő jogosult a feladatellátás céljából rendelkezésére bocsátott rendelőt és helyiségeit a rendeltetésüknek megfelelően használni.
5. Megbízó biztosítja az iskolaorvosi és iskolavédőnői feladatellátás során keletkezett veszélyes hulladék, és az iskolaorvosi rendelőben keletkezett közönséges hulladék elszállítását.
6. Megbízott jelen feladatátvállalási szerződés alapján jogosult a Nemzeti Egészségbiztosítási Alapkezelővel (8200 Veszprém, Óvári F. u. 7.) a feladatellátásra finanszírozási szerződést kötni.
7. Felek megállapodnak abban, hogy a feladatellátással összefüggő adatszolgáltatás megfelelő és határidőben történő teljesítése érdekében tevőlegesen és hatékonyan együttműködnek egymással.
8. Megbízó a feladatellátást biztosító iskolaorvosi rendelőben folyó engedélyezett és a jövőben engedélyezendő tevékenységekről Megbízottat a feladatellátás összehangolása érdekében tájékoztatja.
9. Megbízott a védőnő által feladatellátása során okozott kárért a Ptk. szabályai szerint helytáll. Megbízott a feladatellátást biztosító védőnő tevékenységére felelősségbiztosítást köteles kötni és fenntartani.
10. Jelen szerződés megszűnik, ha:

12.1) Megbízott a szerződést 180 napos felmondási idővel felmondja.

12.2) Megbízó a szerződést 30 napos felmondási idővel mondhatja fel, ha a Megbízott a szerződésben vállalt kötelezettségeit írásbeli felszólítás ellenére sem teljesíti.

12.3) Megbízott működési engedélyét az engedélyező szerv megszűnteti.

12.4) Szerződő felek közös megegyezésével.

12.5) A felmondást minden esetben írásban kell közölni a másik féllel.

1. Szerződő felek megállapodnak abban, hogy jelen szerződésből fakadó vagy azzal kapcsolatos bármely vitás kérdésüket előzetesen megkísérlik egyeztető tárgyalás során 15 napon belül rendezni és csak ennek sikertelensége esetén fordulnak bírósághoz. Szerződő felek a jelen szerződésből származó jogvita elbírálására a Tapolcai Járási Bíróság illetőségét kötik ki.
2. Jelen szerződésben nem szabályozott kérdésekben a vonatkozó egészségügyi és társadalombiztosítási jogszabályok, valamint a Polgári törvénykönyv rendelkezései az irányadóak.
3. A megállapodást

Köveskál Község Önkormányzata …/2018.(…..) határozatával,

Balatonhenye Község Önkormányzata …/2018.(….) határozatával,

Kékkút Község Önkormányzata …/2018.(….) határozatával

Kővágóörs Önkormányzata …/2018.(….)határozatával

Mindszentkálla Község Önkormányzata …/2018.(….)határozatával,

Monoszló Község Önkormányzata …/2018.(….) határozatával,

Szentbékkálla Község Önkormányzata …/2018.(….)határozatával,

hagyta jóvá.

1. Jelen megbízási szerződés az utolsóként elfogadó Képviselő-testületi döntéssel lép hatályba.

Jelen megbízási szerződést szerződő felek annak elolvasása, tartalmának megértése, és magukra nézve kötelezőnek elismerve, mint akaratukkal mindenben egyezőt helyben hagyólag aláírták.

Köveskál, 2018.

Sági István Csaba Dr. Varró Gábor

Főigazgató Polgármester

Megbízó Megbízott

Horváth Dezső Németh István László

Polgármester Polgármester

Megbízott Megbízott

Kovács Csaba Károly Molnár Endre

Polgármester Polgármester

Megbízott Megbízott

Kardosné Csaba Gyöngyi Simon György

Polgármester Polgármester

Megbízott Megbízott